**Broj:190-10-112/18
Mostar; 24.10.2018. god.**

Na osnovu člana 23. Stav 10, Statuta Unije studenata, Predsjedništvo Unije studenata Univerziteta „Džemal Bijedić“ u Mostaru na 17. vanrednoj sjednici održanoj 23.10.2018. godine donijelo je sljedeći

**ZAKLJUČAK**

**I**

Predsjedništvo Unije studenata podržava dio prijedloga izmjena i dopuna Odluke o visini troškova školarine i drugih naknada za studente Univerziteta „Džemal Bijedić“ u Mostaru i to:

- dio člana 1. pod rednim brojem 6: „Konačnu visinu školarine za šifre 1601 do 1604 utvrđuje Upravni odbor fakulteta, na prijedlog Naučno-nastavnog vijeća fakulteta“ se mijenja i glasi: „Konačnu visinu školarine za šifre 1601 do 1604 utvrđuje Upravni odbor Univerziteta na prijedlog Naučno-nastavnog vijeća fakulteta/univerzitetskog studija.“

- dio člana 1. pod rednim brojem 7: „Konačnu visinu školarine za šifru 1701 utvrđuje Upravni odbor fakulteta na prijedlog Naučno-nastavnog vijeća fakulteta“ se mijenja i glasi: „Konačnu visinu školarine za šifru 1701 utvrđuje Upravni odbor Univerziteta na prijedlog Vijeća doktorskog studija.“

Predsjedništvo Unije studenata ne podržava dio prijedloga izmjena i dopuna Odluke o visine troškova školarine i drugih naknada za studente Univerziteta „Džemal Bijedić“ u Mostaru i to:

- Član 4. pod rednim brojem 1, stavka: „Polaganje ispita na I ciklusu studija u dopunskim rokovima – po ispitu 50 KM“ se mijenja i glasi: „Polaganje ispita na I ciklusu studija u dopunskim rokovima – po ispitu 80 KM“.

- Član 4. pod rednim brojem 1, stavka: „Polaganje ispita na III ciklusu studija u dopunskim rokovima – po ispitu 120 KM“ se briše.

**II**

**Obrazloženje:** Navedene izmjene i dopune Odluke o visini troškova školarine i drugih naknada za studente Univerziteta „Džemal Bijedić“ u Mostaru, odnosno povećanje cijene dodatnog ispitnog roka, ne idu u korist studenata. Eventualno donošenje predložene odluke predstavljalo bi dodatni udar na ionako skroman budžet studenata, koji je rezultat cjelokupne situacije u bosanskohercegovačkom društvu.

Oduzimanje mogućnosti studentima III ciklusa da prijave i polažu ispite na dodatnom ispitnom roku predstavlja vid diskriminacije studenata, jer i studenti III ciklusa, kao i studenti I i II ciklusa ispunjavaju sve zakonom predviđene obaveze prema Univerzitetu.

Sukladno gore navedenom, Unija studenata ne podržava izmjene i dopune Odluke o visini troškova školarine i drugih naknada za studente Univerziteta „Džemal Bijedić“ u Mostaru, te poziva sve članove Senata, odnosno Upravnog odbora Univerziteta da odbiju navedeni prijedlog.

**III**

Zaključak stupa na snagu danom donošenja

 **PREDSJEDNIK UNIJE STUDENATA**

 **UNIVERZITETA „DŽEMAL BIJEDIĆ“ U MOSTARU**

 Džani Pajić